Solveig Schytz

Solveig Schytz (født 19. februar 1976 i Oslo) er en norsk politiker og organisasjonsmenneske. Hun er leder for Norges Venstrekvinnelag, medlem av Venstres sentralstyre og første vara til Stortinget. Fra 24. januar 2020 til 14. oktober 2021 var hun fast møtende stortingsrepresentant som vara for statsråd Abid Raja. Hun er fylkesråd for plan, kulturminnevern, klima og miljø i Akershus, og var tidligere var gruppeleder for Venstre i fylkestinget i Viken og leder for Venstres internasjonale utvalg.

 Bakgrunn og yrkeskarriere 
Solveig Schytz er oppvokst i Molde og bor i Ås. Hun har utdanning innen nordisk språk og litteratur, etnologi og har mastergrad i konserveringsfag. Schytz har etter- og videreutdanning bl.a innen treteknologi og plan- og bygningsrett.

Schytz har arbeidet som konservator ved Norsk Folkemuseum, rådgiver i Norsk museumutvikling/ ABM-utvikling og konservator ved Kulturhistorisk Museum i Oslo. Hun har også vært rådgiver i konsulentselskapet Mycoteam, og hos Riksantikvaren.

 Organisasjonsarbeid 
Solveig Schytz har hatt lederoppgaver i frivillige organisasjoner på lokalt, regionalt og nasjonalt nivå siden tidlig ungdom. Hun er i dag bl.a flokkleder i 1. Ås speidergruppe.

 Tillitsverv i frivillige organisasjoner, utvalg 
 Programsjef og medlem av leirkomiteen for Landsleiren Fri05 Norges speiderforbund, 2003-2005
 Leder for Nordisk konservatorforbund, den norske seksjonen 2006-2008
 Visespeidersjef, nestleder i speiderstyret (landsstyret) i Norges speiderforbund 2006-2008
 Speidersjef (styreleder) i Norges speiderforbund 2010-2012
 Nestleder i Norsk Friluftsliv 2013-2015

 Politisk arbeid 
Solveig Schytz var leder i Ås Venstre fra 2008 til 2012  og nestleder i Akershus Venstre 2010–2012. Fra 2012 til 2017 var Schytz leder i Akershus Venstre og fast medlem av landsstyret. Hun møtte også i Venstres landsstyre i perioden 2010–2011. Fra 2014 er Solveig Schytz  direktevalgt medlem av landsstyret og varamedlem til Sentralstyret i Venstre. Fra 2016 er Schytz medlem av Venstres sentralstyre.

Schytz ledet Venstres internasjonale utvalg fra 2018 til 2022 og er fra 2022 leder for Norges Venstrekvinnelag.

Hun ble valgt inn i fylkestinget i Akershus i 2011 og var i perioden 2011–2019. Venstre gruppeleder, og satt i fylkesutvalget. Hun ledet hovedutvalg for plan- næring og miljø i Akershus fra 2011 til 2015 og hovedutvalg for samferdsel i Akershus fra 2015 til 2019.

Fra 2019 er hun gruppeleder for Venstre i Viken fylkesting.https://www.venstre.no/lokal/viken/

Schytz har vært vara til Stortinget fra 2013. Fra 2017 er hun første vararepresentant og var fast møtende Stortingsrepresentant fra 24.januar 2020 til 14.oktober 2021.

 Andre verv, utvalg  
 Medlem av regionstyret i InnovasjonNorge Oslo, Akershus og Østfold 2012-2016
 Medlem av KS fylkesstyre Akershus 2011- 2015
 Vice President Hyer, Hydrogen fuel cells and Electro-mobility in European Regions 2014-2015
 Styremedlem Ungt Entreprenørskap Akershus 2014-2016.

 Referanser 

 Eksterne lenker 


 Personside, Akershus Venstre
 Personside, Akershus fylkeskommune 
 Speiderhistorisk leksikon

Kategori:Norske foreningspersoner
Kategori:Venstre-politikere
Kategori:Venstre-politikere i Akershus
Kategori:Vararepresentanter til Stortinget
Kategori:Ledere i Norges Venstrekvinnelag